Document ID: 31992R1882

ΚΑΝΟΝΙΣΜΟΣ (ΕΟΚ) αριθ. 1882/92 ΤΗΣ ΕΠΙΤΡΟΠΗΣ
της 8ης Ιουλίου 1992
για την τροποποίηση του κανονισμού (ΕΟΚ) αριθ. 2677/85 για τον καθορισμό των λεπτομερειών εφαρμογής του καθεστώτος ενίσχυσης στην κατανάλωση για το ελαιόλαδο
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1366/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως της αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 356/92 (2), και ιδίως το άρθρο 11 παράγραφος 8,
Εκτιμώντας:
ότι το άρθρο 14 του κανονισμού (ΕΟΚ) αριθ. 2677/85 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1008/92 (4), έχει καθορίσει το καθεστώς μετουσιώσεως των υποπροϊόντων του εξευγενισμού του ελαιολάδου 7 ότι, εντούτοις, το νέο κείμενο του άρθρου 14 εφαρμόστηκε από την 1η Ιουλίου 1992 για να επιτραπεί η υλοποίηση των τρεχουσών συμβάσεων πριν την ημερομηνία αυτή 7
ότι για να διευκολυνθεί η εφαρμογή του καθεστώτος μετουσιώσεως, πρέπει να προσαρμοστεί ο κατάλογος των ουσιών που χρησιμοποιούνται για τη μετουσίωση καθώς και οι όροι της χρησιμοποιήσεώς τους 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 14 παράγραφος 1 του κανονισμού (ΕΟΚ) αριθ. 2677/85, αντικαθίσταται από το ακόλουθο κείμενο:
«1. Για το σκοπό του ελέγχου της τήρησης του όρου που αναφέρεται στο άρθρο 4 παράγραφος 1 στοιχείο α) του κανονισμού (ΕΟΚ) αριθ. 3089/78, κάθε υποπροϊόν της διαδικασίας εξευγενισμού του ελαιολάδου ή του πυρηνελαίου που παράγεται στην Κοινότητα πρέπει να αναμιγνύεται, πριν από την έξοδο από την εγκατάσταση εξευγενισμού, με ένα από τα ακόλουθα προϊόντα στις ελάχιστες αναλογίες που αναφέρονται παρακάτω:
- όξινο έλαιο εξευγενισμού σόγιας: 20 %,
- όξινο έλαιο εξευγενισμού κράμβης: 30 %,
- όξινο έλαιο εξευγενισμού κράμβης του οποίου η περιεκτικότητα σε ερουκικό οξύ είναι ανωτέρα ή ίση από 25 % σε λιπαρά οξέα τριγλυκεριδίων, μέχρι επιτεύξεως ενός ποσοστού σε ερουκικό οξύ 2,5 % στο προϊόν που προκύπτει από την ανάμειξη,
- όξινο έλαιο εξευγενισμένου λίνου: 5 %.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Ιουλίου 1992.

Labels: 7
3
17
6